b'\n_START_ARTICLE_\nBertil G\xc3\xa4rtner\n_START_PARAGRAPH_\nBertil G\xc3\xa4rtner (13. helmikuuta 1924 \xe2\x80\x93 20. syyskuuta 2009) oli ruotsalainen teologi ja piispa._NEWLINE_G\xc3\xa4rtner valmistui 1948 teologian kandidaatiksi Uppsalan yliopistosta sek\xc3\xa4 1951 lisensiaatiksi ja 1955 tohtoriksi. T\xc3\xa4m\xc3\xa4n j\xc3\xa4lkeen h\xc3\xa4n toimi Yhdysvalloissa Princeton Theological Seminaryn Uuden testamentin eksegetiikan professorina 1965\xe2\x80\x9369 sek\xc3\xa4 G\xc3\xb6teborgin hiippakunnan piispana 1970\xe2\x80\x9391._NEWLINE_G\xc3\xa4rtner nimitettiin piispaksi tilanteessa, jossa kaikki hiippakunnan \xc3\xa4\xc3\xa4nest\xc3\xa4m\xc3\xa4t ehdokkaat, h\xc3\xa4nen lis\xc3\xa4kseen Carl Henrik Martling ja Per-Olof Sj\xc3\xb6gren, olivat perinteisell\xc3\xa4 virkakannalla ja naispappeutta vastaan. T\xc3\xa4ten Ruotsin hallituksella ei ollut muuta mahdollisuutta kuin nimitt\xc3\xa4\xc3\xa4 perinteisell\xc3\xa4 virkakannalla oleva ehdokas Bo Giertzin seuraajaksi G\xc3\xb6teborgin piispaksi._NEWLINE_G\xc3\xa4rtner kirjoitti useita yleistajuisia kirjoja mm. Uuden testamentin aiheista, ja piispana h\xc3\xa4n paneutui voimakkaasti evankeliointiin ja l\xc3\xa4hetysty\xc3\xb6h\xc3\xb6n sek\xc3\xa4 kirkon ulkomaanty\xc3\xb6h\xc3\xb6n, erityisesti Etel\xc3\xa4-Amerikassa_NEWLINE_G\xc3\xa4rtner kuului Ruotsin kirkon korkeakirkolliseen liikkeeseen ja h\xc3\xa4n toimi sek\xc3\xa4 arbetsgemenskapen Kyrklig F\xc3\xb6rnyelsenin puheenjohtajana ett\xc3\xa4 Societas Sanctae Birgittaen piispallisena visitaattorina. T\xc3\xa4st\xc3\xa4 riippumatta h\xc3\xa4nest\xc3\xa4 kuitenkin tuli kaikkien konservatiivien hengellinen johtaja sek\xc3\xa4 omassa hiippakunnassaan ett\xc3\xa4 koko kirkossa. Konservatiivit pitiv\xc3\xa4t G\xc3\xa4rtneri\xc3\xa4 \xe2\x80\x9dRuotsin kirkon viimeisen\xc3\xa4 oikeaoppisena piispana\xe2\x80\x9d ja \xe2\x80\x9domana\xe2\x80\x9d piispanaan, _NEWLINE_G\xc3\xa4rtnerin edelleen pysytty\xc3\xa4 aktiivisena viel\xc3\xa4 el\xc3\xa4kkeelle j\xc3\xa4\xc3\xa4ty\xc3\xa4\xc3\xa4nkin._NEWLINE_G\xc3\xa4rtner oli t\xc3\xa4rkeimpi\xc3\xa4 vaikuttajia Svenska kyrkans fria synodissa ja kutsui lis\xc3\xa4ksi koolle kolme konservatiivista yleiskirkollista Link\xc3\xb6pingsm\xc3\xb6te-kokousta 1997, 2000 ja 2002. Christina Odenbergin tultua valituksi Lundin piispaksi G\xc3\xa4rtner toimi Lundissa sijaitsevan Laurentiistiftelsenin jumalanpalvelusyhteis\xc3\xb6n, koinonian piispana. Aiemmin G\xc3\xa4rtner oli ollut my\xc3\xb6s nykyisin Missionsprovinseniin kuuluvan Tukholman Pyh\xc3\xa4n Stefanoksen koinonian piispana.'